Dita Ndërkombëtare e Gruas dhe shkenca
Aktivistet thonë se është me rëndësi arsimimi më cilësor në lëndë si shkenca, teknologjia, inxhinieria dhe matematika
Ndërsa bota shënon Ditën Ndërkombëtare të Gruas, disa gra thonë se mënyra më e mirë për të përmirësuar kushtet për motrat dhe familjet e tyre, është arsimimi më cilësor në lëndë kyçe si shkenca, teknologjia, inxhinieria dhe matematika. Zonja e Parë Michelle Obama nderoi 10 gra për rolet e tyre udhëheqëse në mbrojtjen e të drejtave të njeriut, të barazisë së grave dhe përparim shoqëror: Në SHBA, një grup aktivistesh shënoi Ditën Ndërkombëtare të Gruas duke inkurajuar gra të tjera të ndjekin ato fushën e shkencës, teknologjisë, inxhinierisë dhe matematikës, që zakonisht dominohen nga meshkujt. Dawn McGinley punon për kompaninë e teknologjisë 3M, një nga donatorët e aktivitetit tre-ditor të kësaj jave në internet, me këshilla individuale në këto programe arsimi. Ajo foli me Zërin e Amerikës nëpërmjet Skype-it. Gjatë këtij aktiviteti virtual, gra të suksesshme të biznesit ndajnë njohuri dhe ofrojnë këshilla për gra dhe vajza në mbarë botën. Profesorja e Universitetit të Merilendit në Kontenë e Baltimorës Marie DesJardins jep shkencë kompjuterike dhe inxhinieri. Zonja DesJardins thotë se ekspozimi i fëmijëve në moshë të vogël është çelësi i suksesit për t’i bërë ata të interesuar në këto lëndë. Profesoresha DesJardins thotë se ajo thekson shpesh se shkenca kompjuterike ndihmon në krijimin e një bote më të mirë. Gratë që u nderuan këtë javë në Departamentin Amerikan të Shtetit, thonë se arsimimi i tyre i ndihmon të ndihmojnë të tjerët. Doktoresha Nasrin Oryakhil, e cila një herë arriti të kryejë 17 operacione brenda një nate në Afganistan, foli në emër të grupit. Ajo thotë se fuqizimi i grave do të thotë fuqizim i shoqërisë dhe brezave.